text: Nazihærværk begået i en brandert
  14 februar 2013 kl. 10.11
  Politiet har anholdt 3 unge mænd i Horsens og sigtet dem for at have lavet nazi-graffiti i Horsens.
  De 3 unge mænd er i alderen 17, 18 og 18.
  De har alle erkendt, at de har lavet nazi-symboler
  - De har ikke noget politisk tilhørsforhold og er ikke nynazister. Det er unge mænd, der havde været til en fest, drak sig fulde og besluttede sig i fælles forståelse for at gå ud og lave ballade og hærværk, siger vicepolitikommissær Lars Grauslund, Sydøstjyllands Politi, til Horsens Folkeblad.
  - Mændene erkender hærværket, de er kede af det og fortryder det, der er sket. Vi betragter sagen som fuldt opklaret, oplyser vicepolitikommissær Lars Grauslund, Sydøstjyllands Politi.
  